L 128/60
SL
Uradni list Evropske unije
15.5.2023
IZVEDBENA UREDBA KOMISIJE (EU) 2023/949 z dne 12. maja 2023 o odobritvi dajanja na trg železovega kazeinata iz mleka kot novega živila in o spremembi Izvedbene uredbe (EU) 2017/2470 (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št.
1169/2011 Evropskega parlamenta in Sveta in razveljavitvi Uredbe (ES) št.
258/97 Evropskega parlamenta in Sveta ter Uredbe Komisije (ES) št.
1852/2001 (1) in zlasti člena 12(1) Uredbe,
ob upoštevanju naslednjega:
(1)
Uredba (EU) 2015/2283 določa, da se na trg Unije lahko dajo le odobrena nova živila, vključena na seznam Unije novih živil.
(2)
Izvedbena uredba Komisije (EU) 2017/2470 (2) v skladu s členom 8 Uredbe (EU) 2015/2283 vzpostavlja seznam Unije novih živil.
(3)
Družba Société des Produits Nestlé S.A. (v nadaljnjem besedilu: vložnik) je 16. junija 2020 Komisiji v skladu s členom 10(1) Uredbe (EU) 2015/2283 predložila vlogo za dajanje železovega proteinata iz mleka, ki je kompleks železa s kazeinom, pridobljen iz kravjega mleka in stabiliziran s fosfatom, na trg Unije kot novega živila.
Vložnik je zahteval, da se železov proteinat iz mleka uporablja kot vir železa v izdelkih v prahu iz mleka in mlečnih izdelkov, brezalkoholnih pijačah, ki se tržijo v zvezi s telesno vadbo, pripravkih za napitke iz kakava v prahu, kavnih nadomestkih na osnovi slada v obliki prahu ali tekočine, žitnih ploščicah, rezancih, ki niso stekleni rezanci, jušnih osnovah v obliki kock ali granulatov (bouillon), posamičnih nadomestnih obrokih za nadzor nad telesno težo, popolnih prehranskih nadomestkih za nadzor nad telesno težo, kot so opredeljeni v členu 2 Uredbe (EU) št.
609/2013 Evropskega parlamenta in Sveta (3), živilih za posebne zdravstvene namene, kot so opredeljena v členu 2 Uredbe (EU) št.
609/2013, razen živil za dojenčke in majhne otroke, ter prehranskih dopolnilih, kot so opredeljena v členu 2 Direktive 2002/46/ES Evropskega parlamenta in Sveta (4), ki so namenjeni za splošno populacijo, razen dojenčkov in majhnih otrok.
V vlogi so bile predlagane ravni uporabe v prehranskih dopolnilih v višini do 700 mg/dan, kar ustreza do 14 mg železa na dan.
Vložnik je prav tako predlagal, da se prehranska dopolnila, ki vsebujejo železov proteinat iz mleka, ne bi smela uporabljati, če se isti dan zaužijejo druga živila z dodanim železovim proteinatom iz mleka.
(1) UL L 327, 11.12.2015, str. 1.
(2) Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
(3) Uredba (EU) št.
609/2013 Evropskega parlamenta in Sveta z dne 12. junija 2013 o živilih, namenjenih dojenčkom in majhnim otrokom, živilih za posebne zdravstvene namene in popolnih prehranskih nadomestkih za nadzor nad telesno težo ter razveljavitvi Direktive Sveta 92/52/EGS, direktiv Komisije 96/8/ES, 1999/21/ES, 2006/125/ES in 2006/141/ES, Direktive 2009/39/ES Evropskega parlamenta in Sveta ter uredb Komisije (ES) št.
41/2009 in (ES) št.
953/2009 (UL L 181, 29.6.2013, str. 35).
(4) Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str.
51).